Hevur tú eitt lítið ørindi í miðbýnum, so eydnast tær kanska at finna eitt av stutttíðarparkingsplássunum. Á fleiri teirra ber bara til at standa í 15 minuttir, hálvan tíma, heilan tíma ella í tveir tímar. Tað eru bara tey átta landsstýrisfólkini, sum kunnu standa á hesum plássum fyri dagin. Um tú býrt í miðbýum, og ætlar at lata bilin standa, so kann hann bara standa á Skálatrøð, á parkeringsplássinum á Glaðsheyggi ella á Frúutrøð. Tú kanst ikki brúka stutttíðarparkeringsplássini, tí tað er bannað at ganga út og flyta parkeringsskivuna. Skal parkeringsskivan flytast, so skal bilurin flytast–men ikki nóg mikið við tí. Tú kanst ikki flyta bilin bara fyri at flyta parkeringsskivuna, tú skalt» eitt veruligt ørindi «, annars fært tú bót. Tí er fólk, sum búgva í miðbýnum og fólk sum arbeiða í miðbýnum sera illa fyri viðvíkjandi parkeringsplássum.